স্টাফ রিপোর্টার ॥ মাধবপুরের মাদক সম্রাট ফয়সল প্রাইভেটকার ভর্তি ১শ কেজি গাঁজাসহ আশুগঞ্জে আটক হয়েছে। এ সময় তার গাড়ি চাপায় মিলন মিয়া (২৭) নামের এক হোটেল শ্রমিক নিহত হয়েছে। গতকাল শনিবার সকাল ৮টার দিকে মাধবপুরের ধর্মঘর থেকে একটি প্রাইভেট কার যোগে প্রায় ১শ কেজি গাঁজা নিয়ে মাদক সম্রাট ফয়সল ঢাকার উদ্দেশ্যে রওয়ানা দেয়। গাড়িটি বেপরোয়া গতিতে চালিয়ে গেলে হাইওয়ে পুলিশের সন্দেহ হয়। হাইওয়ে পুলিশ আশুগঞ্জ থানা পুলিশকে বিষয়টি অবহিত করলে গাড়িটি ধাওয়া করে পুলিশ। সরাইল বিশ্বরোড হাইওয়ে থানার ভারপ্রাপ্ত কর্মকর্তা (ওসি) হুমায়ুন কবীর জানান, ওই সময় মহাসড়ক পার হচ্ছিল মিলন মিয়া নামের ওই হোটেল শ্রমিক। এসময় বেপরোয়া গতির প্রাইভেট কারটি তাকে চাপা দিলে ঘটনাস্থলেই সে মারা যায়। এক পর্যায়ে পুলিশ আশুগঞ্জে ...